[{"text_idx": "#000000", "text": "Llawer mwy o bobol eisiau dysgu Cymraeg eleni"}, {"text_idx": "#000003", "text": "Mae llawer mwy o bobol eisiau dysgu Cymraeg eleni."}, {"text_idx": "#000005", "text": "Popeth Cymraeg ydy\u2019r ganolfan iaith yn y dref. Maen nhw wedi gorfod trefnu dosbarthiadau ychwanegol er mwyn i bawb cael cyfle i ddysgu. Mae cynllun Llywodraeth Cymru i gynnig gwersi am ddim i bobl ifanc rhwng 18-25 hefyd wedi helpu i annog mwy o bobl i gael gwersi Cymraeg."}, {"text_idx": "#000006", "text": "Ioan Talfryn ydy prif weithredwr Popeth Cymraeg. Yma mae o\u2019n ateb cwestiynau Lingo360 am y cynnydd mawr sydd wedi bod yn nifer y bobl sydd eisiau dysgu\u2019r iaith."}, {"text_idx": "#000009", "text": "Mae\u2019n dosbarthiadau parhad ni hefyd yn gryf iawn gan fod cymaint o\u2019n dysgwyr wedi aros gyda ni. Yn gyffredinol dyn ni wedi gweld cynnydd o dros 82% yn nifer y bobl sydd eisiau dysgu Cymraeg dros y ddwy flynedd ddiwethaf (i fyny o 302 i 550)."}, {"text_idx": "#000011", "text": "Yn sicr, roedd y pandemig wedi gwneud gwahaniaeth dros y ddwy flynedd ddiwethaf. Roedd llawer o ddysgwyr wedi bod yn cofrestru ar ein cyrsiau ar-lein. Mae llawer iawn o ddysgwyr yn meddwl bod y cyrsiau ar-lein yn fwy cyfleus \u2013 does dim rhaid iddyn nhw deithio allan i fynd i ddosbarthiadau (yn enwedig ar nosweithiau oer yn y gaeaf). Byddai\u2019n well gan rai, wrth gwrs, fynd i ddosbarthiadau yn y cnawd. Bydd dosbarthiadau felly\u2019n siw\u0302r o gynyddu wrth i ni symud ymlaen o\u2019r pandemig. Ond dw i\u2019n meddwl fod dysgu ar-lein yma i aros \u2013 mae\u2019n mynd i fod yn rhan bwysig o\u2019r dewis i ddysgwyr Cymraeg."}, {"text_idx": "#000013", "text": "Ydach chi\u2019n credu mai dysgwyr fydd yn diogelu\u2019r iaith at y dyfodol?"}, {"text_idx": "#000015", "text": "Mae llawer o\u2019r dysgwyr yn dod o bob rhan o\u2019r Deyrnas Unedig a\u2019r byd \u2013 pam dach chi\u2019n credu bod hyn wedi digwydd? Oedd y pandemig a chynnal gwersi ar-lein wedi gwneud hyn yn haws? Neu oedd diddordeb cyn hynny?"}, {"text_idx": "#000016", "text": "Dw i\u2019n meddwl fod y ddau beth wedi bwydo\u2019i gilydd. Roedd diddordeb gan sawl un i ddysgu Cymraeg cyn y pandemig. Mae\u2019r Gymraeg yn sicr yn cael ei gweld fel rhywbeth positif iawn bellach, tu fewn a thu allan i Gymru. Dyna pam mae pethau fel Say Something In Welsh a Duolingo mor boblogaidd. Ond yna, gyda dysgu dosbarthiadau dros Zoom, roedd dysgwyr o bob man yn gallu cael y profiad o ddysgu mewn dosbarth gyda phobl eraill. Roedd yn rhywbeth cymdeithasol iawn er ei fod yn digwydd dros y we."}, {"text_idx": "#000017", "text": "cynnyddincreasecanolfan iaithlanguage centredosbarthiadau ychwanegolextra classesgwersi am ddimfree lessonsannogenourageprif weithredwrchief executivey llyneddlast yearhyd yn oed yn fwyeven moreou2019u cymharu u00e2compared withdosbarthiadau parhadcontinuation classescryfstrongYn gyffredinolGenerallyrheswmreasongwahaniaethdifferencecofrestruregistercyfleusconvenientyn y cnawdin the fleshdiogelu'r iaithprotect the languageymdrechioneffortsrhuglfluentdilyn esiamplfollow exampleaddysg statudolstatutory educationatgyfnerthureinforcebwydou2019i gilyddfeed each otherpoblogaiddpopularcymdeithasolsociableCyfanswm NiferoeddTotal numbers"}]